Anneke von der Lippe

Anneke von der Lippe () er ein norsk skodespelar frå Oslo. Ho har hatt fleire hovudroller ved Det Norske Teatret, Nationaltheatret og i filmar og fjernsynsseriar.

Karriere 

Anneke von der Lippe er dotter av Anni, som var professor i psykologi, og sosionomen Herman von der Lippe. Ho er oppvaksen i Holmenkollåsen i Oslo, og gjekk på Steinerskulen i 12 år. Ho vart uteksaminert frå Statens teaterhøgskole i 1988, og vart same året tilsett Det Norske Teatret. Her har ho mellom anna spelt Ragnhild i Medmenneske av Olav Duun,Olga i Tre systrer av Anton Tsjekhov og tittelrolla i Molly Sweeney  av Brian Friel. Seinare har ho spelt både i Teater Ibsen, Rogaland Teater og Nationaltheatret.

Ho filmdebuterte i 1992, då ho spelte Ann Mari Salmi, den kvinnelege hovudrolla i Krigerens hjerte av Leidulv Risan. Aftenposten skreiv den gongen: «Anneke von der Lippe leverer den sikreste og selvfølgeligste norske filmdebut på mange år.» Fleire priskomitéar stadfeste styrken i debuten hennar då Anneke von der Lippe vann Amandaprisen 1992 i klassen beste kvinnelege hovudrolle og Filmkritikarprisen 1993, begge for rolla i Krigerens hjerte. 

I 1994 spelte ho ei hovudrolle i dramakomedien Over stork og stein av Eva Isaksen, saman med skodespelarane Johannes Joner og Dennis Storhøi. Året etter deltok ho i Henning Carlsen si filmatisering av romanen Pan av Knut Hamsun, saman med Bjørn Sundquist og Lasse Kolsrud. Då ho vann Amandaprisen 1995 for beste kvinnelege hovudrolle, var det for innsatsen i både Pan og Over stork og stein.

Anneke von der Lippe har seinare vorte kjend for skodespel i filmane Barbara (1997), Bare skyer beveger stjernene (1998), Misery Harbour (1999), Trigger (2006), deUSYNLIGE (2008) og Pax (2011), og miniserien Ved kongens bord (2005). 

Hausten 2014 spela ho lensmannen Helen Sikkeland i NRK-serien Øyevitne. For denne rolla vant ho ein Emmy-pris, og ble med det den første norske skoespelaren som vann denne prisen.

Familie

Anneke von der Lippe er gift med regissøren Morten Cranner. Dei har to døtrer, Elvira og Clara.
Farfaren hennar var Frits von der Lippe, den fyrste sjefen i Riksteatret.

Prisar og utmerkingar 

 Amandaprisen 1992 i klassen beste kvinnelege hovudrolle for rolla som Ann Mari Salmi i Krigerens hjerte.
 Filmkritikarprisen 1993 for rolla som Ann Mari Salmi i Krigerens hjerte.
 Amandaprisen 1995 i klassen beste kvinnelege hovudrolle for rolla som Liv i Over stork og stein og rolla som Eva i Pan.
 Den danske Bodilprisen 1996 i klassen beste kvinnelege birolle for rolla som Eva i Pan.
 Nominert til Emmy-prisen 2005 for rolla som helseminister Tove Steen i NRK-serien Ved kongens bord.
 Chaplinprisen

Anna
 Anneke von der Lippe er avbilda på eit færøysk frimerke i høve filmen Barbara.

Roller

Teater (utval)

 1991: Ragnhild i Medmenneske av Olav Duun ved Det Norske Teatret
 1993: Olga i Tre systrer av Anton Tsjekhov ved Det Norske Teatret
 1996: Molly Sweeney i Molly Sweeney av Brian Friel
 1999: Nora i Et dukkehjem av Henrik Ibsen
 2002: Gwendolen Fairfax i Hvem er Earnest? av Oscar Wilde ved Nationaltheatret
 2009: Hippolyta/Titania i En midtsommernattsdrøm ved Nationaltheatret
 2010: Benvolio i Romeo og Julie ved Nationaltheatret
 2013: Cornwall i Kong Lear ved Nationaltheatret
 2014: Victoria og poeten i Et drømspill ved Nationaltheatret
 2017: Dronning Marguerite i Kongen dør av Eugène Ionesco ved Nationaltheatret
 2018: Personer, steder og ting av Duncan Macmillan ved Nationaltheatret

Film og fjernsyn

 1989: Deadline (Fjernsynsserie)
 1992: Krigerens hjerte (Film)
 1992: Flaggermusvinger (Film)
 1992: Peer Gynt (Miniserie)
 1994: Over stork og stein (Film)
 1995: Søtti-tallskameratene (Fjernsynsserie)
 1995: Pan (Film)
 1996: Syndig sommer (Film)
 1997: Barbara (Film)
 1998: Nini (Fjernsynsserie)
 1998: Bare skyer beveger stjernene (Film)
 1999: Misery Harbour (Film)
 2001: Lime (Film)
 2002: Sejer - Djevelen holder lyset (Fjernsynsserie)
 2004: Far og sønn (Fjernsynsserie)
 2005: Ved kongens bord (Miniserie)
 2006: Trigger (Film)
 2007: Torpedo (Miniserie)
 2007: Lønsj (Film)
 2008: Ulvenatten (Film)
 2008: deUSYNLIGE (Film)
 2008: De gales hus (Film)
 2011: Pax (Film)

Kjelder 

 , henta inn 23. november 2011.
 Profil hjå Filmfront.no
 Profil hjå imdb.com

Referansar 

Norske skodespelarar
Folk frå Oslo
Vinnarar av Amandaprisen